
RAPORT DE SPECIALITATE
privind prelungirea prin act adițional , încheiat cu SC FITT RESOURCES SRL , pe o perioadă de 1 an, a contractului  nr.132/22.05.2015, de prestări servicii de administrare și management al clădirii Incuboxx ,,Infrastructura Regională de Afaceri și Inovare în sectorul IT&C,, 

        Prin cererea înregistrată la Primăria Timișoara cu numărul  SC2021-005513/01.03.2021 , SC FITT RESOURCES SRL reprezentată prin administratorul acesteia: DL. Florin Vilcea –Director Incuboxx a fost solicitată   prelungirea pe o perioadă de 5 ani (60 luni) a contractului nr.132/2005, de administrare și management a clădirii Incuboxx ,,Infrastructura Regională de Afaceri și Inovare în sectorul It&C” cu termen de valabilitate 31.03.2021 .
Această solicitare a fost analizată în şedinţa din data de 25.03.2021 a Comisiei de Analiză a spaţiilor cu altă destinaţie decât aceea  de locuinţă, situate în imobile proprietatea Primăriei Timişoara precum şi în proprietatea Statului Român, în administrarea Consiliului Local al Municipiului Timişoara înfiinţată prin HCLMT nr.12/26.06.2012 și modificată prin HCLMT nr.45/16.02.2021. 
Comisia a hotărât prelungirea pe o perioadă de un an a contractului  nr.132/2005, de administrare și management al clădirii Incuboxx ,,Infrastructura Regională de Afaceri și Inovare în sectorul It&C” cu termen de valabilitate 31.03.2021, structura Compartiment SAD I EST,  având sarcina de a întocmi un proiect de hotărâre, privind prelungirea contractului nr.132/22.05.2015, privind prelungirea contractului nr.132/22.05.2015, pe o perioadă de un an, de la data de 01.04.2021 până la data de 01.04.2022, în aceleași condiții, care va fi supus aprobării plenului Consiliului Local al Municipiului Timișoara  .
Referitor la obiectivul Incuboxx, precizăm următoarele :
Clădirea Incuboxx, situată în Timișoara, str. Circumvalațiunii  nr.2-4 este identificată cu extrasul de carte funciară nr.425139, număr topo 1243/2/3 , având destinația de construcții industriale și edilitare  “Infrastructura Regională de Afaceri și inovare în sectorul It&C”, COD SMIS 34472, corp a cu regim de înălțime D+P+4E+Er și corp B , cu regim de înălțime D+P ZONA D, cu suprafața de 1219 m.p și curți construcții în suprafață de 7156 m.p .
Clădirea Incuboxx este înregistrată în evidența patrimonială a Municipiului Timișoara cu numărul de inventar 22543 și valoarea de inventar 16993704,48 lei, fiind construită prin proiectul  ,,Infrastructura  Regionale de Afaceri și Inovare în Sectorul It& C-Incuboxx, prin Programul Operațional Regional 2007-2013, Axa prioritară 1 ,,Sprijinirea dezvoltării durabile a orașelor poli urbani de creștere”, derulat în perioada 25.07.2015-25.07.2020 . 
Prin contractul de prestări servicii de administrare și management nr.132/22.05.2015, clădirea Incuboxx a fost dată în administrare și management până la data de 22.05.2020, către SC FITT RESOURCES SRL cu sediul social în Timișoara , Str .Arieș nr.19 , sala 106-108/1, jud. Timiș, înregistrată la Oficiul Registrul Comerțului sub numărul J35/2673/2014, CUI 33842978, telefon 0256/491170 fax 0256/491170 .
 Contractul de administrare și managemnt al clădirii Incuboxx, nr.132/2015 a fost prelungit prin actele adiționale nr.1/14.05.2020 și nr.2/21.09.2020, până la data de 31.03.2021.
Atât pe perioada implementarii proiectului ,,Infrastructurii Regionale de Afaceri și Inovare în sectorul IT&C,, Incuboxx, cât și pe perioada post-implementare a fost  necesar ca instituția noastră să  dețină un contract de administrare și management a clădirii Incuboxx.
 În acest sens , prin contractul  de administrare și management, nr.132/22.05.2015, SC FIIT RESOURCES și-a asumat realizarea obiectivelor și indicatorilor stabiliți prin proiectul de finanțare și caietul de sarcini al achiziției serviciului de administrare și mangement al clădirii Incuboxx, aceste obiective și indicatori, fiind monitorizate permanent, pe parcursul celor 5 ani de derulare a contractului de către echipa de proiect a Primăriei Municipiului Timișoara  , de către Agenția pentru Dezvoltare Regională Regiunea Vest și de către Autoritatea de Management pentru Programul Operațional Regional - AM POR (Ministerul Lucrărilor Publice, Dezvoltării și Administrației ), urmărindu-se îndeplinirea în totalitate a tuturor  indicatorilor stabiliți pentru perioada de implementare și  post-implementare a proiectului, precum și modul de administrare și management al  obiectivului Incuboxx de către Primăria Municipiului Timișoara .
 La finalizarea perioadei de post-implementare a acestui proiect și în urma discuțiilor cu echipa de proiect a Primăriei Municipiului Timișoara , am fost învederați  asupra faptului că în urma monitorizării indicatorilor de proiect, la finalizarea acestuia , precum și a analizării obiectivelor proiectului, nu a fost transmis un feed-back negativ de către  Agenția pentru Dezvoltare Regională Regiunea Vest. 
 Acest aspect este precizat și de administratorul Incuboxx : SC FITT RESOURCES SRL în conținutul solicitării cu numărul SC2021-005513/01.03.2021.
Totodată, potrivit prevederilor articolului 7 din caietul de sarcini , care a stat la baza încredințării către SC FITT RESOURCES SRL  a  contractului de administrare și management nr.132/22.05.2015, referitoare la durata contractului de administrare, este stipulat: ,,Durata contractului se întinde pe o perioadă de 5 ani(60 luni), cu posibilitatea de prelungire, cu drept de preemțiune pentru prestator în situația îndeplinirii în totalitate a condițiilor contractuale pe perioada inițială , și începe din ziua următoare semnării contractului de către ambele părți”  .
Precizăm faptul că, în prezent, în clădirea clădirea Incuboxx, pe lângă activitatea firmelor IT, care beneficiază de servicii de incubare și consolidare, a fost amenajat un centru de vaccinare cu 12 fluxuri de vaccinare , cu o capacitate de vaccinare a 720 persoane pe zi, venind astfel în sprijinul autorităților locale, în procesul de combatere a pandemiei covid 19 și imunizare a populației , acest centru desfășurându-și activitatea în condiții de maximă eficiență.
	 În conformitate cu  art.129 alin.(1) și  (2) lit. c), aln.6 , litera b și aln.7, litera c din Ordonanţa de Urgenţă a Guvernului nr. 57/2019, privind Codul administrativ;
            În temeiul  art. 139 alin 3, lit. g) din Ordonaţa  de Urgenţă a Guvernului  nr. 57/2019, privind Codul administrativ; 
           În temeiul  art. 196, litera a, aln.2 din Ordonaţa  de Urgenţă a Guvernului  nr. 57/2019, privind Codul administrativ ;
       	Având în vedere prevederile legale și aspectele menționate anterior  , apreciem faptul că  proiectul de hotărâre privind prelungirea prin act adițional , încheiat cu SC FITT RESOURCES SRL, pe o perioadă de 1 an, a contractului  nr.132/22.05.2015, de prestări servicii de administrare și management al clădirii Incuboxx,,Infrastructura Regională de Afaceri și Inovare în sectorul IT&C”, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara .

